דארה טורס

**דארה גרייס טורס** (באנגלית: **Dara Grace Torres**; נולדה ב-15 באפריל 1967 בלוס אנג'לס, קליפורניה) היא שחיינית עבר יהודייה-אמריקאית. אלופה אולימפית, סגנית אלופת עולם ושיאנית עולם. היא השתתפה בחמש אולימפיאדות (לוס אנג'לס 1984–בייג'ינג 2008), וזכתה בשתים עשרה מדליות, ארבע מכל סוג, מתוכן ארבע אישיות. היא זכתה במדליות בכל אחת מהאולימפיאדות בהן השתתפה.

## ביוגרפיה
טורס נולדה ביופיטר שבפלורידה, אך גדלה בדרום קליפורניה כבת חמישית למשפחה בת שישה ילדים. אמה הייתה דוגמנית ואביה יזם נדל"ן ממוצא קובני-יהודי. משפחתה הייתה אמידה והיא למדה בבית ספר פרטי לבנות. שם החלה לשחות באופן תחרותי, והיא עדיין מחזיקה במספר שיאי שחייה של מערכת החינוך הקליפורנית. היא התאמנה במועדון השחייה מישן וייחו נאדאדורס בהדרכתו של מארק שוברט. לאחר מכן למדה באוניברסיטת פלורידה בהדרכתו של רנדי ריס.

### 1983
#### שיאנית עולם
בתחרות ספידו הבינלאומית שנערכה באמרספורט, הולנד ב-29 בינואר 1983 בהיותה בת 15 היא קבעה במשחה ל-50 מטר חופשי שיא עולם חדש של 25.69 שניות. שיא זה החזיק מעמד כחצי שנה ונשבר על ידי אנמארי ורסטאפן מהולנד (25.64 שניות). באליפות ארצות הברית שנערכה ב-5 באוגוסט אותה שנה היא שיפרה שוב במשחה ל-50 מטר חופשי את שיא העולם והעמידה אותו על 25.62 שניות.

### 1984
#### אלופה אולימפית
בתחרות שנערכה במישן וייחו, קליפורניה ב-21 ביולי 1984 היא שיפרה שוב במשחה ל-50 חופשי את שיא העולם והעמידה אותו על 25.61 שניות. שיא זה החזיק מעמד שנתיים ונשבר על ידי תמרה קוסטקה מרומניה (25.50 שניות). באולימפיאדת לוס אנג'לס היא זכתה במדליית זהב במשחה שליחות 4x100 מטר חופשי.

### 1986
#### סגנית אלופת עולם
באליפות העולם שנערכה במדריד, ספרד בשנת 1986 היא זכתה במדליית כסף במשחה שליחות 4x100 מטר חופשי בתוצאה של
4x100 מטר חופשי 3:44.04 דקות, אחרי מזרח גרמניה שקבעה שיא עולם חדש של 3:40.57 דקות ולני הולנד (3:46.89 דקות).

### 1987
באליפות הפאן פסיפיק בשחייה שנערכה בבריזביין, אוסטריה בשנת 1987 היא זכתה ב-3 מדליות זהב, במשחה ל-100 מטר חופשי (55.86 שניות), במשחה שליחות 4x100 מטר חופשי ובמשחה שליחות 4x100 מטר מעורב

### 1988
באולימפיאדת סיאול זכתה בשתי מדליות, כסף וארד. מדליית כסף במשחה שליחות 4x100 מטר מעורב לאחר ששחתה בשלב המוקדמות ומדליית ארד במשחה שליחות 4x100 מטר חופשי בתוצאה של 3:44.25 דקות, אחרי מזרח גרמניה שקבעה שיא אולימפי חדש של 3:40.63 דקות והולנד (3:43.39 דקות), כשחיינית רביעית היא קבעה ב"זינוק שליחות" תוצאה של 55.98 שניות. נוסף לכך, היא סיימה במקום שביעי במשחה ל-100 מטר חופשי בתוצאה של 56.25 שניות.

### 1992
באולימפיאדת ברצלונה נבחרה להיות קפטן נבחרת השחייה וזכתה במדליית זהב במשחה שליחות 4x100 מטר חופשי ביחד עם ניקול הייזלט, אנג'ל מרטינו וג'ני תומפסון בשיא עולם חדש של 3:39.46 דקות, לפני הרפובליקה העממית של סין (3:40.12 דקות) וגרמניה (3:41.60 דקות), כשחיינית שנייה היא קבעה ב"זינוק שליחות" תוצאה של 55.33 שניות.

לאחר אולימפיאדת ברצלונה פרשה מהשחייה והשלימה תואר ראשון בתקשורת. היא החלה לעבוד ככתבת של רשתות שונות, בהן NBC, ESPN ופוקס ניוז ואף עבדה כדוגמנית והופיע בגיליון בגדי הים של ספורטס אילוסטרייטד ב-1994.

### 1999
ב-1999, לאחר היעדרות של שבע שנים משחייה תחרותית החליטה לחזור ולהתחרות.

### 2000
היא התאמנה בהדרכתם של ריצ'רד קוויק ודיק ג'וקומס והצליחה להיבחר למשלחת האמריקאית לאולימפיאדת סידני בהיותה בת 33. במשחקים האולימפיים עצמם היא זכתה ב-5 מדליות, 2 זהב ו-3 ארד. מדליות זהב, במשחה שליחות 4x100 מטר חופשי ביחד עם אמי ואן דיקן, קורטני שילי וג'ני תומפסון בשיא עולם חדש של 3:36.61 דקות, לפני הולנד שקבעה שיא אירופה חדש של 3:39.83 דקות ושוודיה שקבעה שיא לאומי חדש של 3:40.30 דקות, כשחיינית שנייה היא קבעה ב"זינוק שליחות" תוצאה של 53.51 שניות ובמשחה שליחות 4x100 מטר מעורב ביחד עם ברברה בדפורד, מייגן קוואן וג'ני תומפסון בשיא עולם חדש של 3:58.30 דקות, לפני אוסטרליה (4:01.59 דקות) ויפן (4:04.16 דקות), כשחיינית רביעית היא קבעה ב"זינוק שליחות" תוצאה של 53.37 שניות, התוצאה המהירה בהיסטוריה. שלוש מדליות ארד אישיות, במשחה ל-50 מטר חופשי בתוצאה של 24.63 שניות, אחרי אינגה דה ברוין מהולנד (24.32 שניות) ותרסה אלסהמר משוודיה (24.51 שניות), במשחה ל-100 מטר חופשי ביחד עם בת ארצה ג'ני תומפסון בתוצאה של 54.43 שניות, אחרי אינגה דה ברוין (53.83 שניות) ותרסה אלסהמר (54.33 שניות) ובמשחה ל-100 מטר פרפר בתוצאה של 58.20 שניות, אחרי אינגה דה ברוין שקבעה שיא עולם חדש של 56.61 שניות ומרטינה מורבצובה מסלובקיה (57.97 שניות).

לאחר אולימפיאדת סידני פרשה שנית וילדה.

### 2008
לקראת אולימפיאדת בייג'ינג החליטה לחזור ולהתחרות. במבחנים האמריקאיים לאולימפיאדה, בהיותה בת 41, ניצחה במשחה ל-50 מטר חופשי ובמשחה ל-100 מטר חופשי. היא הבטיחה בכך את מקומה בנבחרת ארצות הברית לאולימפיאדה, החמישית במספר שלה. טורס החליטה לוותר על המשחה ל-100 מטר חופשי באולימפיאדה, כדי שתוכל להתרכז בחצי המרחק, 50 מטר חופשי, נגד שיאנית העולם ליבי טריקט מאוסטרליה. היא זכתה בשלוש מדליות כסף, במשחה ל-50 מטר חופשי בתוצאה של 24.07 שניות, 0.01 שניות אחרי בריטה שטפן מגרמניה שקבעה שיא אירופה חדש של 24.06 שניות ולפני קייט קמפבל מאוסטרליה (24.17 שניות) ובמשחה שליחות 4x100 מטר חופשי בשיא לאומי חדש של 3:34.33 דקות, אחרי הולנד שקבעה שיא אולימפי חדש של 3:33.76 דקות ולפני אוסטרליה שקבעה שיא לאומי חדש של 3:35.05 דקות, כשחיינית רביעית היא קבעה ב"זינוק שליחות" תוצאה של 52.44 שניות ובמשחה שליחות 4x100 מטר מעורב בשיא לאומי חדש נוסף של 3:53.30 דקות, אחרי אוסטרליה שקבעה שיא עולם חדש של 3:52.69 דקות ולפני הרפובליקה העממית של סין שקבעה שיא אסיה חדש של 3:56.11 דקות, כשחיינית רביעית היא קבעה ב"זינוק שליחות" תוצאה של 52.27 שניות, התוצאה המהירה ביותר בכל הזמנים.

טורס מייחסת את יכולתה להגיע להישגים משמעותיים בגיל מבוגר יחסית לשיטות תחזוק הגוף שפיתחו מאמני הכושר שלה. כדי לְהָזֵם טענות אודות שימוש בחומרים אסורים טורס התנדבה לעבור בדיקת חומרים אסורים נוספות על הבדיקות המינימליות הדרושות לאולימפיאדה. היא אף התנדבה לעבור בדיקות חומרים אסורים חדישות שעדין אינן בשימוש רחב.

## חיים אישיים
טורס נבחרה להיכלל ב"היכל התהילה של הספורט היהודי" ב-2005.

טורס הייתה נשואה פעמיים, ולפני נישואיה הראשונים אף התגיירה (למרות שאביה יהודי), ורק אז התחתנה עם המנתח הישראלי, יצחק שאשא. בן זוגה הנוכחי הוא דייוויד הופמן, אנדוקרינולוג, ולזוג בת אחת שנולדה באפריל 2006.

## ראו גם

* התפתחות שיא העולם במשחה ל-50 מטר חופשי

## לקריאה נוספת

* P. H. Mullen, **Gold in the Water: The True Story of Ordinary Men and Their Extraordinary Dream of Olympic Glory**, 2001, 


שמאל|ממוזער|270px|טורס לפני הקפיצה למים

## קישורים חיצוניים
* 

* דארה טורס באתר היכל התהילה של הספורט היהודי
* 

## הערות שוליים

קטגוריה:אמריקאים ילידי פלורידה
קטגוריה:שחייניות חופשי אמריקאיות
קטגוריה:שיאניות עולם אמריקאיות: שחייה
קטגוריה:אלופות אולימפיות אמריקאיות: שחייה
קטגוריה:זוכות מדליית כסף אולימפית אמריקאיות: שחייה
קטגוריה:זוכות מדליית ארד אולימפית אמריקאיות: שחייה
קטגוריה:שחייניות באולימפיאדת לוס אנג'לס (1984)
קטגוריה:שחייניות באולימפיאדת סיאול (1988)
קטגוריה:שחייניות באולימפיאדת ברצלונה (1992)
קטגוריה:שחייניות באולימפיאדת סידני (2000)
קטגוריה:שחייניות אמריקאיות באולימפיאדת בייג'ינג (2008)
קטגוריה:משתתפים יהודים באולימפיאדת לוס אנג'לס (1984)
קטגוריה:משתתפים יהודים באולימפיאדת סיאול (1988)
קטגוריה:משתתפים יהודים באולימפיאדת ברצלונה (1992)
קטגוריה:משתתפים יהודים באולימפיאדת סידני (2000)
קטגוריה:משתתפים יהודים באולימפיאדת בייג'ינג (2008)
קטגוריה:שחייניות יהודיות
קטגוריה:ספורטאיות אולימפיות יהודיות
קטגוריה:אלופים אולימפיים יהודים
קטגוריה:ספורטאים יהודים אמריקאים
קטגוריה:חברי היכל התהילה של הספורטאים היהודים: אמריקאים
קטגוריה:בוגרות אוניברסיטת פלורידה
קטגוריה:בוגרי אוניברסיטת פלורידה
קטגוריה:פלורידה: שחיינים
קטגוריה:אמריקאיות שנולדו ב-1967
קטגוריה:אמריקאים שנולדו ב-1967